अंग्रेजी के आसान पेपर से शुरू हुई 12वीं की बोर्ड परीक्षा
परीक्षा केंद्रों पर रही कड़ी सुरक्षा
शिवगंज| विद्यालयोंमें कक्षा बारहवीं बोर्ड की गुरुवार को परीक्षा शुरू हुई। शहर में परीक्षा के लिए तीन केंद्र स्थापित किए गए है, जहां पहले दिन विद्यार्थियों ने परीक्षा दी है। नोडल विद्यालय के प्रधानाचार्य मोहनलाल सोनी ने बताया कि कक्षा बारहवीं बोर्ड की परीक्षा के लिए राजकीय उच्च माध्यमिक विद्यालय, राजकीय बालिका उच्च माध्यमिक विद्यालय राजकीय माध्यमिक विद्यालय दादावाड़ी में केंद्र स्थापित किए है। परीक्षा केंद्रों पर सुरक्षा व्यवस्था के लिए पुलिस को तैनात किया गया था। प्रवेशद्वार पर परिचय पत्र होने पर परीक्षार्थियों को प्रवेश दिया गया। परीक्षा शुरू होने के कुछ देर पहले ही कई छात्र-छात्राएं अपने रोल नंबर को देखने के लिए विद्यालयों में पहुंच गए।
सरूपगंज|कस्बेके राजकीय आदर्श उच्च माध्यमिक विद्यालय में राजस्थान माध्यमिक बोर्ड की कक्षा बारहवीं के अंग्रेजी विषय की परीक्षा आयोजित हुई। बोर्ड की इस परीक्षा में 314 विद्यार्थियों ने परीक्षा दी। बोर्ड की अंग्रेजी की परीक्षा के प्रश्न पत्र हल कर बाहर आई छात्राओं ने बताया कि इस बार उम्मीद के अनुसार पेपर आया, जिसे हल करने में किसी प्रकार की कोई परेशानी नहीं हुई। शेष| पेज 13
नया सानवाड़ा| समीपवर्तीवीरवाड़ा के आदर्श राजकीय उच्च माध्यमिक स्कूल परीक्षा केंद्र में राजस्थान शिक्षा बोर्ड की परीक्षा गुरुवार से अंग्रेजी विषय के पेपर से शुरू हुई। प्रधानाचार्य नरेशचंद्र पुरोहित ने बताया कि परीक्षा केंद्र पर वीरवाड़ा, नया सानवाड़ा, आरसना, उंद्रा, लौटाणा, तेलपुर के विद्यार्थियों ने परीक्षा दी। परीक्षा में कुल 157 पंजीकृत छात्र-छात्राओं में से 1 परीक्षार्थी उपस्थित रहा। व्याख्याता भरत माली, स्वरूपराम रेबारी ने बताया कि बोर्ड के उडनदस्ते ने भी परीक्षा केंद्र का जायजा लिया। केंद्र पर वीक्षक सुरेंद्र सिंह, नरेश आर्य, दिनेशकुमार, सुमन कुमावत, शक्तिसिंह, जालम सिंह, महावीर सिंह, महेंद्र सिंह चंद्रवीर सिंह का सहयोग रहा।
आसान रहा पहला पेपर
रोहिड़ा.राजस्थान शिक्षा बोर्ड 12वीं की परीक्षाएं गुरुवार से शुरू हुई। क्षेत्र में रोहिड़ा भारजा केंद्र पर परीक्षा आयोजित की गई। गुरुवार को हुए अंग्रेजी विषय का पर्चा छात्रों को आसान लगा। रोहिड़ा केंद्राधीक्षक बीआर पुरोहित के अनुसार गुरुवार को हुई 12वीं बोर्ड परीक्षा में 3 छात्र अनुपस्थित रहे तथा 169 परीक्षार्थियों ने परीक्षा दी। परीक्षा के दौरान उड़नदस्ते परीक्षकों ने परीक्षार्थियों की जांच की।
सिरोही. परीक्षा केंद्र से बाहर निकलते और चर्चा करते विद्यार्थी।
बोर्ड परीक्षा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva